**Kováč Architectss.r.o.**

Štvrť SNP 997/11

Galanta 924 01

PROJEKT STAVBY pre stavebné konanie

**denný stacionár**

**v meste zlaté moravce**

**a. SPRIEVODNÁ SPRÁVA**

***Miesto stavby :***

parc.č. 130/1, k.ú. Zlaté Moravce

***Investor – objednávateľ:***

Mesto Zlaté Moravce, 1.mája 2, Zlaté Moravce, PSČ 953 33, SR

December 2021

**1. Identifikačné údaje**

Názov stavby : Denný stacionár v meste Zlaté Moravce

Miesto stavby : Zlaté Moravce, č.parc. 130/1, okres Zlaté Moravce

Stupeň PD : Projekt stavby pre stavebné konanie

Investor – objednávateľ : Mesto Zlaté Moravce, 1.mája 2, Zlaté Moravce, PSČ 953 33, SR

Zodpovedný projektant : Ing.arch. Ing. Ján Kováč, a.a.

925 42 Trstice 471

Autor : Ing. Ing.arch. Ján Kováč, a.a.

Vypracoval : Ing. Ing.arch. Ján Kováč, a.a., Bc. Barbora Frančiaková

Statika : Ing. Zoltán Laczko

Zdravotechnika : Ing. Alfréd Gáspár, a.s.i.

Vykurovanie : Ing. Alfréd Gáspár, a.s.i.

Plynoinštalácia : Ing. Kristína Pozsonyiová

Elektroinštalácia : Ing. Oliver Rajj

Protipožiarna bezpečnosť : Miroslav Szabo, špecialista PO

**2. Základné údaje**

Celková zastavaná plocha : 726,23m2

Celková úžitková plocha : 1 056,13 m2

* úžitková plocha 1.NP : 555,18 m2
* úžitková plocha 2.NP : 500,95 m2

Celkový obostavaný priestor : 6 433,29 m3

* obostavaný priestor 1.NP : 2481,325 m3
* obostavaný priestor 2.NP : 2 247,63 m3

Celková podlažná plocha : 1 384,23 m2

* podlažná plocha 1.NP: : 726,23 m2
* podlažná plocha 2.NP: : 658,00 m2

Počet podlaží : 2 nadzemné + 1čiastočne podpivničené

Celková plocha pozemku (č.parc. 130/1,130/2) : 1285 m2

Index zastavaných plôch : 0,56 (56%)

**3. Vstupné podklady**

Pri spracovávaní projektovej dokumentácie stavby boli použité nasledovné podklady:

- katastrálna mapa - geometrický plán

- polohopisné zameranie

- zameranie polohy jestvujúcich inžinierskych sietí

- zameranie skutkového stavu budovy

- miestne obhliadky lokality a konzultácie s objednávateľom o požiadavkách na funkčné využitie, prevádzkovéa priestorové parametre stavby

- architektonická štúdia

**Kováč Architects s.r.o.**

Štvrť SNP 997/11,

Galanta 924 01

PROJEKT STAVBY pre stavebné konanie

**denný stacionár**

**v meste zlaté moravce**

**B. SÚHRNNÁ TECHNICKÁ SPRÁVA**

***Miesto stavby :***

parc.č. 130/1, k.ú. Zlaté Moravce

***Investor – objednávateľ:***

Mesto Zlaté Moravce, 1.mája 2, Zlaté Moravce, PSČ 953 33, SR

December 2022

1. Základná charakteristika stavby

Plánovaná rekonštrukcia bude realizovaná v kat. úz. Zlaté Moravce na parcele č. . 130/1. Stavebný pozemok sa nachádza v zastavanom území obce na rovinatom teréne prevažne spevnenými plochami a zeleňou.

Predmetom tejto projektovej dokumentácie je modernizácia a rekonštrukcia dvojpodlažného čiastočne podpivničeného objektu v meste Zlaté Moravce s vlastnými prípojkami na inžinierske siete. Celkové urbanisticko-architektonické riešenie objektu rešpektuje podmienky zástavby v území, urbanistické a funkčné nadväznosti lokality.

2. Umiestnenie stavby, urban. a dopravné riešenie

Existujúci riešený objekt sa nachádza v meste Zlaté Moravce, situovaný na parc. č. 130/1. Osadenie a základné priestorové parametre objektov ako aj orientácia vstupuriešeného objektu jezdokumentované vo výkresovej časti tejto PD.

Architektonické riešenie daného objektuje navrhnuté tak, aby bol vhodne zakomponovaný do existujúceho prostredia v dotknutej lokalite mesta Zlaté Moravces dôrazom na moderný architektonický výraz pri rešpektovaní urbanistických nadväzností danej lokality.

Hlavný vstup do objektu sa nachádza na severo-východnej strane a vjazd a vstup na pozemok sa nachádza na severo-západnejstrane pozemku.

Objekt je dopravne napojený na existujúcu mestskú verejnú komunikáciu. Počas stavby bude zabezpečený prístup cez existujúce asfaltové komunikácie.

Osadenie denného stacionáru v meste Zlaté Moravcevrátane odstupových vzdialeností od okolitých objektov je podrobne riešené v grafickej časti PD v koordinačnej situácii.

3. Hmotovo-priestorové a dispozičné riešenie

Hmotovo–priestorové riešenie je navrhnuté tak, aby riešený objekt bol vhodne zakomponovaný do prostredia v dotknutej lokalite a zároveň aby osobitým, originálnym architektonickým riešením spĺňal vysoké kvalitatívne požiadavky. Architektonická kompozícia je navrhnutá striedmo a racionálne s ohľadom na funkčné využitie, prevádzkové a kvalitatívne požiadavky investora.

Objekt denného stacionáru je riešený ako dvojpodlažná budova, tj. s dvomi nadzemnými podlažiami s čiastočným podpivničením,kde je navrhnuté situovanie technického zázemia budovy v podobe zdroja tepla, zásobníkových ohrievačov vody prípadne jednotky vzduchotechniky.

Novonavrhnutá dispozícia objektu je navrhnutá jednoducho a prehľadne s uplatnením požiadaviek optimálnej rozlohy, funkčnej a prevádzkovej čistoty a variabilnosti miestností.

Hlavný vstup spolu s vedľajšími vstupmi sa nachádzajú na severovýchodnej strane objektu.

4. Stavebno-konštrukčné a materiálové riešenie

Základný konštrukčný systém existujúcej budovy v meste Zlaté Moravce je koncipovaný ako stenový, z obvodových a vnútorných nosných murovaných stien. Stropná konštrukcia je riešená ako železobetónový monolitický strop. Vodorovné nosné konštrukcie – preklady a prievlaky sú riešené ako železobetónové monolitické, príp. keramické (viď výkresová dokumentácia).

V rámci rekonštrukcie stavby budú realizované nasledovné stavebné práce:

* odstránenie výplní otvorov
* vybúranie otvorov do existujúceho muriva pre osadenie nových výplňových konštrukcií
* vybúranie vybraných priečok
* odstránenie klampiarskych výrobkov
* odstránenie nášľapných vrstiev podláh
* odstránenie betónového schodiska
* odstránenie konštrukcie markízy
* odstránenie vrstiev plochej strechy až po nosnú časť
* rozobratie strešnej krytiny
* odstránenie vykonzolovanej balkónovej dosky
* odstránenie interiérovej omietky
* odstránenie betónových interiérových a exteriérových rámp
* montáž novej strešnej krytiny
* zamurovanie otvorov v nosných/nenosných stenách
* vyhotovenie nových interiérových omietok
* vyhotovenie nových deliacich priečok
* osadenie nových výplní otvorov
* sadenie nových klampiarskych konštrukcií
* osadenie nového oceľového schodiska
* vyhotovenie novej podlahy vrátane nosnej konštrukcie na 2.NP
* montáž výťahu do železobetónovej šachty
* montáž nového výťahu na bielizeň
* vyhotovenie nového železobetónového schodiska s rampou
* realizácia nového zatepľovacieho systému stropu a strechy

Vnútorné deliace priečky sú navrhnuté z pórobetónových tvaroviek *YTONG*. Výplne otvorov v interiéri sú uvažované ako drevené s obložkovými zárubňami a oceľové do kovovej zárubne.

Výrobky pre výplne otvorov do exteriéru sú prednostne uvažované ako plastové s izolačným trojsklom.

Hmotovému a funkčnému členeniu zodpovedá i materiálové a farebné riešenie. Z povrchových materiálov a obkladových systémov fasád sa na objekte uplatní systém štruktúrovanej fasádnej omietkovej zmesi (farebné riešenie viď výkresová dokumentácia).

Tepelno-technické parametre všetkých konštrukcií sú volené čo najoptimálnejšie vo vzťahu k príslušnej STN, investičným a prevádzkovým nákladom objektu ako aj k estetickým a úžitkovým parametrom stavby.

5. Technické zariadenia

Na riešenom území sa nachádza kompletná infraštruktúra s možnosťou napojenia. Navrhovaný objekt je napojený na verejné rozvody vody a elektrickej energie, splaškové vody z objektu budú odvádzané do verejnej kanalizácie obce cez vnútroareálovú kanalizáciu.

Navrhované riešenie prípojok a vonkajších rozvodov inžinierskych sietí (trasy a kapacitné parametre) sú podrobnejšie zobrazené v grafickej časti – koordinačnej situácii resp. v jednotlivých častiach tejto PD. Objekt bude vybavený príslušnými rozvodmi a zariadeniami zdravotechniky, ústredného vykurovania, elektroinštalácie a slaboprúdovej techniky.

Zdravotechnika

Viď časť PD zdravotechniky.

ÚSTREDNÉ KÚRENIE

Viď časť PD ústredného kúrenia.

Elektroinštalácia

Viď časť PD elektroinštalácie.

PLYNOINŠTALÁCIA

Viď časť PD plynoinštalácie.

6. Vplyv stavby na zdravie a životné prostredie

Likvidácia odpadov

Budova za účelom vytvorenia denného stacionáru v meste Zlaté Moravce nebude mať žiadny negatívny vplyv na okolie stavby a na životné prostredie. Úpravou okolitých priestranstiev sa dosiahne vyššia estetická úroveň a kvalita životného prostredia.

Objekt vzhľadom na svoj charakter neprodukuje odpady s osobitnými nárokmi na likvidáciu. Splaškové vody budú odvádzané do verejnej splaškovej kanalizácie. Odvoz komunálneho odpadu bude riešený v rámci mestskej likvidácie odpadu.

Pre zabezpečenie tepelnej pohody t.j. pre potrebný tepelný výkon bude slúžiť plynový kotol (typ podľa výberu investora) umiestnený v technickej miestnosti. (viď. PD Vykurovanie)

Stavba pri dodržaní projektovaných parametrov nemá negatívny vplyv na kvalitu životného prostredia. Výstavba objektov a jeho prevádzka nebudú mať zhoršujúci vplyv na životné prostredie, nakoľko nedôjde k manipulácii s nebezpečnými látkami.

**Kategorizácia odpadov** vznikajúcich stavbou a užívaním objektu podľa vyhlášky MŽP SR č. 365/2015 z.z., ktorý ustanovuje katalóg odpadov o znení neskorších noviel:

**a/ po dobu výstavby:**

číslo druh odpadu množstvo mj. Kategória

10 11 03 odpadové vláknité materiály na báze skla O

Odrezky vláknitej tepelnej izolácie 0.1 t

15 01 01 obaly z papiera a lepenky O

Kartónové a papierové obaly 0.3 t

15 01 02 obaly z plastov O

Ovinovacie fólie, plastové obaly 0.3 t

17 01 01 betón O

Vybúrané komunikácie 0.2 t

17 01 02 tehly O

Odpad z prírezovtehloblokov 0.4 t

17 01 03 obkladačky, dlaždice keramika O

Odrezky obkladov a dlažieb 0.1 t

17 02 01 drevo O

Odrezky z drevených atyp. debnení, obaly 0.8 t

Výrub stromov a kríkov 0.3 t

17 04 05 železo, oceľ O

Odrezky zámoč. a klampiarskych výrobkov 0.2 t

17 05 06 výkopová zemina iná ako uvedené v 17 05 05 O

vykopaná zemina základov a inž. Sietí 3.0 m3

17 09 04 zmiešané odpady stavieb a demolácií iné O

ako uvedené v 17 09 01, 17 09 02 a 17 09 03

Odpad zo stavebnej činnosti, (čistenie stavby) 2.5 t O

**b/ počas prevádzky:**

200301 Zmesový komunálny odpad,

predpokladané množstvo cca 8 m3 /rok

Odpady budú zneškodňované na skládke príslušnej triedy v zmysle platnej legislatívy. Generálny dodávateľ stavebných prác bude postupovať rovnako aj pri likvidácii stavebného odpadu. Technické a konštrukčné riešenie bude rešpektovať v plnom rozsahu platné vyhlášky a normy a bude zaručovať ochranu životného prostredia.

7. Dotknuté ochranné pásma, alebo ochranné územia

Danej lokality sa nedotýkajú ochranné pásma alebo ochranné územia, ktoré by boli v kolízii s navrhovanou stavbou.

8. Terénne a sadovnícke úpravy

Súčasťou komplexného riešenia exteriéru objektu sú aj navrhované spevnené plochy, terénne a sadovnícke úpravy.

Spevnené plochy pozostávajú z chodníkov a vjazdu na pozemok. Úpravy povrchov na spevnených plochách budú pozostávať zo zámkovej dlažby vyššej kvalitatívnej triedy.

Riešenie spevnených plôch podrobnejšie viď. grafickú časť – koordinačná situácia.

9. Zásady organizácie výstavby

Pre účely staveniska sa bude využívať predovšetkým vlastný pozemok. Stavenisko bude ohradené a sprístupnené zo spevnenej miestnej komunikácie. Za usporiadanie staveniska, organizáciu výstavby a dodržanie podmienok bezpečnosti a ochrany zdravia pri uskutočňovaní stavby zodpovedá jej vybraný zmluvný zhotoviteľ. Vybraný zmluvný dodávateľ zabezpečí zjednodušenú dokumentáciu “ Plán organizácie výstavby “, ktorý predloží na odsúhlasenie objednávateľovi a GPP.

**Kováč Architects s.r.o.**

Štvrť SNP 997/11

Galanta 924 01

PROJEKT STAVBY

**denný stacionár**

**v meste zlaté moravce**

**C. TECHNICKÁ SPRÁVA**

***Miesto stavby :***

parc.č. 130/1, k.ú. Zlaté Moravce

***Investor – objednávateľ:***

Mesto Zlaté Moravce, 1.mája 2, Zlaté Moravce, PSČ 953 33, SR

December 2022

**1. Základné údaje**

Celková zastavaná plocha : 726,23 m2

Celková úžitková plocha : 1 056,13 m2

* úžitková plocha 1.NP : 555,18 m2
* úžitková plocha 2.NP : 500,95 m2

Celkový obostavaný priestor : 6 433,29 m3

* obostavaný priestor 1.NP : 2481,325 m3
* obostavaný priestor 2.NP : 2 247,63 m3

Celková podlažná plocha

* podlažná plocha 1.NP: : 726,23 m2
* podlažná plocha 2.NP: : 658,00 m2

Počet podlaží : 2 nadzemné + 1 čiastočne podpivničené

Celková plocha pozemku (č.parc. 130/1,130/2) : 1285 m2

Index zastavaných plôch : 0,56 (56 %)

2.Stavebno technické a materiálové riešenie

Výkopy

V rámci rekonštrukcie a modernizácie pôvodného stavebného objektu nedochádza k výkopovým prácam a zosilneniam pôvodných základových konštrukcií objektu.

Základové konštrukcie

Existujúce základové konštrukcie objektu ostávajú bez zmien.

Zvislé nosné konštrukcie

Nosné zvislé konštrukcie navrhovaného objektu sú navrhnuté ako obvodové murované steny hr. 600 mm z pórobetónových tvaroviek YTONG s celoplošným lepidlom a zateplené tepelnou izoláciou z minerálnej vlny hr. 120 mm a vnútorné nosné steny hr. 500,600,700 mm pórobetónových tvaroviek YTONG. Profi s celoplošným lepidlom. Pod finálnu omietku pri styku rôznych materiálov sa použijú rohové kútové sieťky s min. prekrytím 150 mm.

Zvislé nenosné konštrukcie

Nenosné zvislé deliace konštrukcie - priečky hr. 100, 150 mm budú realizované pórobetónových tvaroviek YTONG s celoplošným lepidlom.

Vodorovné nosné konštrukcie

Stropná konštrukcia rekonštruovanej a modernizovanej budovy ostáva bez zmien.

Na 2.NPv priestore schodiska s výťahom sa vytvorí nová konštrukcia podlahy z oceľových profilov( viď. PD statika).

Zastrešenie

Zastrešenie rekonštruovanej a modernizovanej budovy tvorí šikmá strecha so sklonom 35°. Navrhovaná je rekonštrukcia strešného plášťa a to výmenou strešnej krytiny. Krytinu navrhovanej strechy bude tvoriť betónová strešná krytina v tvare „bobrovka“ – imitujúca historický vzhľad. Odvodnenie strechy je vyriešené poplastovanými kruhovými dažďovými zvodmi do vsakovacej jamy.

Izolácie tepelné

Obvodové nosné steny nebudú tepelne zaizolované.

Strop objektu je tepelne izolovaný dvomi vrstvami izolácie KnaufinsulationNaturRoll plus hr.2x150mm. Plochá strecha bude zaizolovaná 2 vstvami tepelnej izolácie na báze minerálnej vlny KanufinsulationSmartRoof Base hr. 140 a 160 mm.

Priestor medzi rámami okien a fasád a osteniami sa vyplní PUR penou v dod. výplní otvorov. K okenným a dverným rámom sa priložia pásiky z NOBASIL-u FKD 30, resp. FKD 20.

Všetky konštrukcie z tepelného hľadiska sú navrhnuté tak, aby vyhovovali súčasne platnej tepelnotechnickej norme STN 73 0540 a súčasne minimalizovali tepelné mosty, a tým redukovali tepelné straty a prispeli k energetickej efektívnosti budovy.

Potery

V podlahách sa prevedú vyrovnávacie samonivelizačné potery pre neskoršie uloženie nášľapných vrstiev.

Vonkajšie omietky

Sú navrhnuté ako tenkovrstvovévápenno-cementové hr. 3 mm s armovacou sieťkou na ktoré sa nanesie tenkovrstvová ušľachtilá - štrukturovaná omietka hr. 2 mm.

Vnútorné omietky

Murované steny sa opatria interiérovou tenkovrstvouvápennopieskovou stierkou z kremičitého piesku, hrúbka stierky cca 3 mm. Stierku previesť na hrubú vápennocementovú omietku hr. 10 mm.

Na omietky previesť náter Jupol nanášaný valčekom, alternatívne v kombinácii s ušľachtilou stierkou hr. 2 mm (podľa požiadaviek stavebníka).

Vnútorné obklady

V hyg. zariadeniach a v kuchyni vytvoriť keramický obklad na svetlú výšku miestnosti . Nárožia a ukončenia obkladu previesť aplikovaním kovových líšt. Keramický sokel výšky 100 mm pri keramických dlažbách ukončiť plastovou štvrťkruhovou lištou zn. Protector v dodávke dlažby.

Pri realizácii stavby sa vyberie typ jednotlivých dlažieb podľa vzorky a po konzultácii s GP-architektom.

Nátery

Vnútorné omietky opatriť bielym náterom JUPOL nanášaným valčekom. Sadrokartónové konštrukcie po vyspravení opatriť bielym náterom na báze latexu – JUPOL nanášaný valčekom.

Vonkajšie výplne otvorov

Vonkajšie výplne okenných otvorov sa prevedú ako drevené zasklené izolačným trojsklom s tepelnoizolačnými vlastnosťami k=0,7 KW-1m2. Kovanie celoobvodové far. Odtieň hnedá- imitácia dreva - povrchová úprava. Montáž okien podľa technologického predpisu. Styk rámu okna a murovaného ostenka vytmeliť silikónovým tmelom. Priestor medzi rámom a ostením okien a vonk. Dverí vyplniť pur-penou. Súčasťou dodávky okien je vnútorný prefabrikovaný parapet hr. 25 mm, farebný odtieň podľa odtieňu okenných konštrukcií. Vonkajší parapet z pozinkovaného plechu opatrený protikoróznym náterom.

Vnútorné výplne otvorov

Vnútorné výplneotvorov, dvere drevené plné a s presklením, budú osadené do drevenej obložkovej zárubne- povrchová úprava dverí je melaminová fólia, odtieň podľa vzorky. Dvere sú navrhnuté v bezprahovej úprave s prechodovými lištami resp. s prahom podľa požiadaviek investora. Kovanie: prírodný kov – striebrosivá matná povrchová úprava, resp. podľavýberu a požiadaviek stavebníka a po dohode s autorom a GP-architektom.

Podlahy

Nášľapné vrstvy podlahy objektu sa prevedú podľa špecifikácie podláh vo výkresoch pôdorysov.

Sokel ker. dlažieb previesť typovou soklovou tvarovkou alebo tvarovkou rezanou opatrenou kovovou, prípadne plastovou štvrťkruhovou lištou zn. Protector.

Dlažbu upevniť k podkladu lepidlom UzinFliesuritflex hr. 3 mm. Dlažby škárovať systémovými škárovacími hmotami zn. Baumit, alt. Uzin. V dodávke dlažieb je i prevedenie dilatačných ukončujúcich a prechodových profilov.

Typy podláh budú vyšpecifikované vo výpise podláh v textovej časti dokumentácie pre realizáciu stavby resp. výber podľa vzorky po dohode investora s architektom.

Klampiarske výrobky

Podrobnosti a výpisy klampiarskych výrobkov budú spracované v realizačnom stupni PD.

Zámočnícke výrobky

Podrobnosti a výpisy zámočníckych výrobkov budú spracované v realizačnom stupni PD.

Stolárske výrobky

Stolárske výrobky sa uplatnia v kuchynských linkách a v prefabrikovaných vnútorných parapetoch. Podrobnosti a výpisy stolárskych výrobkov budú spracované v realizačnom stupni PD.

Ostatné skutočnosti

Výrobky zabudované do stavby musia byť v zmysle zákona o stavebných výrobkoch č. 10/1998 Z.z. preukázané technickým osvedčením alebo preukázaním zhody. Všetky práce, technologické postupy a konštrukcie musia byť vykonané alebo zhotovené podľa platných STN, ďalej je zhotoviteľ stavby povinný rešpektovať STN 730424 o prípustných rozmerových odchýlkach od projektovaného stavu. Všetky odchýlky zistené počas realizácie stavby od projektom predpokladaného stavu je nutné oznámiť projektantovi. Tento zápisom do stavebného denníka potvrdí alebo upraví projektované riešenie príslušnej konštrukcie alebo zariadenia.

**Všetky dielenské dokumentácie spracovávané jednotlivými subdodávateľmi konštrukcií a zariadení je nutné pred započatím výroby odsúhlasiť písomne s generálnym projektantom**.

Bezpečnosť a ochrana zdravia

Počas realizácie stavby je nutné dodržať predpisy o bezpečnosti práce a technických zariadení pri stavebných prácach podľa vyh. č. 124/2006, 309/2007, 140/2008, 470/2011 zb.

Upozornenie

**Táto dokumentácia je v časti architektonického riešenia architektonickým dielom a je chránená autorským zákonom. Každé použitie diela je podmienené udelením súhlasu autora. Autor má vyhradené právo na autorskú korekciu diela – dozor nad zhotovovaním stavby.**

………………………………………….

Ing.arch. Ing. Ján Kováč, a.a.